বেশ কয়েকদিন ধরেই ভুগছিলেন তিনি। আর পারলেন না। চলে গেলেন সোনা জয়ী হকি খেলোয়াড় মহম্মদ শাহিদ। মৃত্যুকালে তাঁর বয়স হয়েছিল ৫৬ বছর। রেখে গেলেন তাঁর স্ত্রী ও দুই পুত্রকে। 
দুর্দান্ত ড্রিবলার ছিলেন শাহিদ। স্টিকের সঙ্গে বল এঁটে থাকত। ১৯৮০-র মস্কো অলিম্পিক্সে সোনা জিতেছিল ভারতীয় দল। সেই দলের সদস্য ছিলেন শাহিদ।

১৯৮২ দিল্লি এশিয়াড এবং ১৯৮৪-র সোল এশিয়াডের রুপো এবং ব্রোঞ্জ জয়ী দলের সদস্য ছিলেন তিনি। উত্তর প্রদেশের বারাণসীতে ১৯৬০-এর ১৪ এপ্রিল জন্মগ্রহণ করেন শাহিদ। আন্তর্জাতিক হকিতে ১৯ বছর বয়সে আত্মপ্রকাশ ঘটে শাহিদের। তার পরে যতদিন খেলেছেন, শাহিদের স্টিক কথা বলেছে। দীর্ঘদিন ধরেই লিভার ও কিডনির অসুখে ভুগছিলেন এই চ্যাম্পিয়ন হকি খেলোয়াড়। বুধবার থেমে গেলেন শাহিদ।